text: Sådan tilmelder du din forening
  05 marts 2018 kl. 11.36
  For at deltage i konkurrencen ”Fantastiske Fællesskaber” skal man udfylde online-skema.
  Spred budskabet i håndboldklubben, til spejder eller i den lokale billardklub: De, der gør der lidt sjovere at leve og bo her i Syd- og Sønderjylland, kan vinde op til 150.000 kr. til klubkassen ved at deltage i konkurrencen om at blive det mest fantastiske fællesskab i Syd- og Sønderjylland.
  Betingelser for at deltage i konkurrencen er, at:
  Fællesskabet skal være baseret på frivillighedFællesskabet skal være stiftet af medlemmerFællesskabet skal være forankret i pågældende region (ikke have hovedsæde et andet sted i landet)Fællesskabet skal have et erklæret målFællesskabet må ikke være religiøst eller politisk
  Senest den 1. april skal man udfylde tilmeldingsskemaet på www.tvsyd.dk/ff for at være med.
  I skemaet skal man redegøre for, om ens fællesskab falder inden for følgende typer:
  Bevægelse: Idræt og sport.
  Kultur: Kunst, teater, musik, sang, bøger og natur.
  Hobby: Alt fra modelbygning til hækling.
  Social: Sociale aktiviteter, der gør noget for andre.
  Desuden skal man svare på antallet af medlemmer, formål og hvor ofte I mødes. Dommerkomiteen vil også gerne vide, hvorfor I vil vinde prisen, og hvad I har tænkt jer at bruge pengene til, hvis I skulle være så heldige at vinde.
  
  